钦定古今图书集成/明伦汇编/氏族典/第243卷 > 张舜民
## 钦定古今图书集成/明伦汇编/氏族典/第243卷 > 张舜民

按《宋史张舜民传》：“舜民，字芸叟，邠州人。中进士第，为
襄崇令。元丰中，朝廷讨西夏，高遵裕，辟掌机宜文字，
坐谪监邕州盐米仓。司马光荐其才气秀异，刚直敢
言，以馆阁校勘为监察御史。元符中罢职。徽宗立，擢
右谏议大夫。居职七日，所上事已六十章。徙吏部侍
郎。旋以龙图阁待制知定州，改同州。坐元祐党，谪楚”
州团练使、商州安置，卒。舜民慷慨喜论事，善为文，自
号“浮休居士。”